runetrust/blame-folketinget-dk huggingface dataset:
Jeppe Bruus (S), 2021-01-28:
Der ligger jo en juridisk vurdering her foretaget af Instrukskommissionen, som ikke alene handler om pressemeddelelsen, men som handler om, hvad det er, der konstituerer den instruks, og der ligger efterfølgende en vurdering fra de uafhængige advokater, som vi har hyret i Folketinget til at bistå os, af, at både ordningen og instruksen var ulovlig.
Line Barfod (EL), 2003-12-04:
Det er nok her, en del af problemerne og baggrunden for de gentagne debatter opstår, for mange af os mener, at det, der er behov for, er, at sikre generelle gode vilkår i daginstitutioner, skoler, boliger osv. for at sikre, at man har mulighederne for at få et godt liv.
Anders Samuelsen (RV), 2002-05-13:
Møntens to sider skaber forhåbentlig en helhed eller burde skabe en helhed, en helhed, der skaber et godt arbejdsmiljø til gavn for den enkelte ansatte og for virksomheden, men - og det er vigtigt at understrege - godt bakket op af konkrete initiativer fra regeringens og Folketingets side.
Irene Simonsen (V), 2006-10-27:
Hvis jeg skal samle dem under én hat, som jeg gjorde i min ordførertale, handler det om at få lavet en håndholdt hjælp, hjælpe de mennesker til at komme ud, få skabt netværket, få fat i arbejdspladsen, få dem trænet op på arbejdspladsen, så de bliver selvforsørgende og netop får meget mere styring over eget liv og ikke er underlagt en offentlig forsørgelse.
Sonja Mikkelsen (S), 2000-05-02:
Der er flere ordførere, der har nævnt de særlige problemer, der er knyttet til produktionen af blodprodukter, som Statens Seruminstitut står for, og jeg vil her bekræfte, hvad jeg også tidligere har haft lejlighed til at tilkendegive over for ordførerne: at vi i Sundhedsministeriet vil arbejde meget ihærdigt med at fremme en varig løsning på det her problem, og den vil også blive drøftet med ordførerne, før den i givet fald vil blive iværksat.
Flemming Møller Mortensen (S), 2013-01-11:
Så derfor vil jeg sige til hr. Joachim B. Olsen: Lad være med at stille den type spørgsmål til en ordfører, som måske ikke har dyrket eliteidræt, men har nogle andre erfaringer med sig i livet. Jeg vil alligevel sige til hr. Joachim B. Olsen, at der er sådan lidt en underliggende tone af, at Liberal Alliance og hr. Joachim B. Olsen ikke erkender problemernes omfang i forbindelse med doping.
Line Barfod (EL), 2010-04-15:
Godt nok er vi kommet langt ud under den her regering, og den bevæger sig meget ofte lige på kanten, men jeg mener ikke, det kan siges, at det skulle være normalt, at vi gennemfører lovgivning, hvor vi med sikkerhed ved, at man internationalt vil sige, at vi ikke overholder de konventioner og aftaler, vi har indgået.
Kristen Touborg (SF), 2003-10-24:
Ændringen fra de 4,3 promille, altså i virkeligheden en del af amtsskatten, når vi ser sådan lidt historisk på det, og så til de 83 pct. af pesticidmidlerne betyder jo sandsynligvis - jeg behøver ikke engang at sige sandsynligvis, for det fremgår jo af lovforslaget - at der kommer færre penge ind i afgiftsfondene på den måde.
Anne Hegelund (EL), 2023-11-30:
Jeg synes egentlig, at de takter, der er i forhold til at ville løfte kvaliteten i folkeskolen, er noget, man sagtens kan tage med ind i gymnasiet, sådan at vi ikke i helt så høj grad tænker på uddannelse som folkeskole, gymnasie og universitet, men at man kan se flere forskellige veje, mere fleksible veje og bedre vejledning som en god måde, hvorpå man kan hjælpe unge til at finde ud af, hvad de synes er spændende, hvad de er gode til, og hvad de har lyst til at bruge kræfter på senere hen.
Mette Frederiksen (S), 2005-09-06:
Vi skal op og tale om 1 mia. kr., hvis vi skal sikre, at der både er hænder nok, altså pædagoger nok i vores daginstitutioner, og den mad, som er så afgørende vigtig for både vores børns sundhed, deres evne til at koncentrere sig og derfor deres evne med hensyn til at indlære.
Tove Videbæk (KRF), 2000-02-24:
Til hr. Hans Peter Baadsgaard: Kristeligt Folkeparti mener, at DPU netop skal koncentrere sig om det, som DPU formodes at være ekspert i, og som er hensigten med DPU, som vi forstår den, nemlig uddannelse og forskning inden for børne- og skoleområdet.
Sophie Løhde (V), 2018-05-24:
Parterne, arbejdsgivere og arbejdstagere i hele den offentlige sektor, fandt selv ud af det med hinanden, og det beviser jo i hvert fald også, at de på et tidspunkt store diskussioner, der var, om funktionsdueligheden i den danske model og dens død, i hvert fald er stærkt overdrevne.
Charlotte Dyremose (KF), 2008-05-09:
Når man kommer fra et parti som De Konservative, der mener, det er ret vigtigt, at vi har fokus på forskning og udvikling, fordi det jo altså er det, vi skal leve af i fremtiden, så er det faktisk en rigtig glad dag, at der tilføres et milliardbeløb til Danmarks Grundforskningsfond. Så har vi været i en situation, hvor det hele har skullet gå lidt stærkt.
Kim Mortensen (S), 2010-05-20:
Jeg forstår ikke helt, at ministeren ikke med de meget store milliardbeløb og den store gevinst, det vil være for Danmark, har en interesse i, at der også er en objektiv og uvildig indsats fra den danske stat for faktisk at lave nogle af de undersøgelser, for faktisk at skabe nogle af de her rammebetingelser.
Thor Möger Pedersen (SF), 2011-11-23:
På den måde tilgodeser man to modsatrettede holdninger til, hvilken effekt husstandsomdelte reklamer har, nemlig på den ene side argumentet om, at omkostningerne til husstandsomdelte reklamer holder priserne på dagligvarer i Danmark oppe, og på den anden side argumentet om, at husstandsomdelte reklamer medfører øgede informationer til forbrugerne om priser på dagligvarer, hvorfor konkurrencen på dagligvarer øges og giver lavere priser.
Søren Søndergaard (EL), 2002-04-18:
Da Enhedslistens ordfører på området ikke har kunnet være til stede, skal jeg sige følgende: I forlængelse af, at regeringen har gennemført omfattende forringelser i tilskuddene til den fri folkeoplysende virksomhed, forsøger man med det her forslag at lappe en smule på konsekvenserne.
Torsten Gejl (ALT), 2021-10-28:
Til den aftale siger Greenpeace, og jeg citerer: »Vi er enige i, at Nordsøaftalen er utilstrækkelig, men BOGA er et eksempel på, at vores pointe med at rose og tale denne beslutning op, skal ses i et større, globalt perspektiv: Vi har desperat brug for, at de mest ressourcestærke og velstillede lande sender et kraftigt signal til omverdenen om, at vi tager Parisaftalen alvorligt og respekterer klimavidenskaben.«
Andreas Steenberg (RV), 2018-11-22:
Der er jo mange, der tror, at deleøkonomi og platformsøkonomi er noget helt nyt, men faktisk har vi jo i mange årtier i Danmark haft deleøkonomi, nemlig på sommerhusområdet, hvor sommerhusejere har udlejet deres sommerhuse gennem feriehusudlejningsbureauer.
Lone Dybkjær (RV), 2010-11-23:
Det er klart, at der ikke bruges formuleringen udbredelse af løgne, men der er dog tale om en handling, og med hensyn til det der med, at man truer, kan det da i allerhøjeste grad også være en løgn, hvad man siger om en person: Jeg truer dig af den og den grund, og dermed lyver jeg om dig.
Trine Bramsen (S), 2017-02-28:
Forslaget her har til formål at afskaffe kriminalforsorgens pligt til at udarbejde handleplaner for udvisningsdømte indsatte samt at begrænse udenlandske afsoneres adgang til uddannelse, undervisning og programvirksomhed samt retten til sociale behandlingstilbud mod stofmisbrug.
Peter Kofod (DF), 2019-02-27:
Derfor er min opfordring også bare, om ikke man kunne skrue på de her regler, for jeg tror ikke, at 5.000 kr. eller 10.000 kr. for den sags skyld er noget, der afholder folk fra at holde dyr, der er så ekstremt farlige, som tilfældet er her.
Kristian Jensen (V), 2009-05-26:
Og den anden er, at en række værker, der i dag har en overskudsvarme, som de bortleder i løbet af sommeren, kunne bruge den overskudsvarme til at gennemføre f.eks. en tørringsproces, der gør, at når man afbrænder slammen, har man et nettoenergioverskud.
Kristian Jensen (V), 2006-05-10:
Overordnet set vil jeg gerne sige, at jeg mener, at alle virksomheder, uanset om de er store eller små, skal betale den korrekte skat efter gældende dansk lovgivning, og vi skal naturligvis også sikre, at der igennem kontrol og regler er en sikkerhed for, at også de største selskaber lever op til de danske skatteregler.
Peter Hummelgaard (S), 2024-02-20:
Vi straffer både, fordi vi har et ønske om, at folk som en del af et forløb i en af Kriminalforsorgens institutioner kan blive rettet ind, deltage i resocialiserende aktiviteter osv., men vi straffer jo altså også for retfærdighedens skyld, vi straffer for ofrenes skyld.
Tom Behnke (FP), 1998-06-12:
Men når det går galt med det nuværende system, skyldes det teknikken, for når folk ringer ind til alarmcentalen og afgiver en melding, er man på alarmcentralen nødt til at lægge røret på, løfte det igen og ringe til f.eks. ambulancen og få den sendt af sted, og derefter skal man ringe tilbage til anmelderen.
Poul Henrik Hedeboe (SF), 2007-05-11:
Vi skal indrømme, at der er sket ændringer i børns retsstilling, efter at børnekonventionen blev ratificeret i 1991, men med den nu vedtagne lov om forældreansvar er det tid til at gå videre, for indsatsen er ujævn og ikke styret af en overordnet politisk målsætning om at skabe en bedre retsstilling for børn i almindelighed.
Malene Søgaard-Andersen (SF), 2011-01-19:
Men jeg vil bare sådan grundlæggende, når ministeren nu har dvælet lidt ved S og SF's forslag, sige, at hvis ministeren har spørgsmål til det, er jeg sikker på, at ministeren kan kontakte fru Pernille Vigsø Bagge, som er uddannelsesordfører for SF, og hun vil rigtig gerne uddybe det, for det er ikke mit område.
Peter Hummelgaard (S), 2024-01-11:
Men jeg synes, det er meget vigtigt at få sagt, at jeg jo er enig med hr. Peter Skaarup i, at vi er et i hvert fald meget, meget bredt flertal her i Folketinget, som ser med stor bekymring på foreningen Hizb ut-Tahrir, ligesom vi er rigtig mange, der også ser med stor bekymring på en lang række andre organisationer, foreninger, rockerklubber osv.
Mai Villadsen (EL), 2025-04-08:
Jeg synes, det høje tempo blev illustreret tydeligt i den lidt absurde situation, som mange unge jo stod i her i marts, hvor man skulle søge ind på kvote 2 på en bacheloruddannelse og simpelt hen ikke kunne få oplyst, om den uddannelse, man søgte ind på, giver adgang til en 1-årig eller 2-årig kandidatuddannelse – for det er ikke besluttet endnu.
Sascha Faxe (ALT), 2023-05-31:
Som flere ordførere før mig har sagt, er der jo kommet et noget større fokus på Grønlands del af rigsfællesskabet på det seneste, og med det forhåbentlig også en erkendelse af, at vi skal have en anden form for opgør med kolonitiden, end vi har haft; altså, vi skal finde en ny vej frem.
Villum Christensen (LA), 2013-04-16:
Vi er i øvrigt enige i, at man ved en mere integreret organisering af det civile og militærfaglige vil få en styrket demokratisk kontrol i forhold til det, vi kender i dag, idet ministeren i samråd ikke blot kan henvise til, at den sag pågår i Forsvarskommandoen, og at man nok også skal bede om en forklaring, men nu vil han/hun selvsagt have fingrene på kogepladen.
Martin Henriksen (DF), 2014-02-21:
Hvis man grundlæggende mener, det er forkert, at den udsatte, den sårbare patient så at sige er den, der kan blive henvist til et andet hospital, hvis vedkommende føler sig krænket, fordi hun ikke kan blive hilst på som kvinde af en mandlig læge, altså, hvis man grundlæggende mener, det er forkert – og dermed må man jo også mene, at så er den nuværende lovgivning uhensigtsmæssig – så lad os da finde en anden måde at håndtere det på end med lige præcis Dansk Folkepartis beslutningsforslag.
Thomas Danielsen (V), 2015-05-06:
Men jeg kunne godt tænke mig at høre, om ordføreren kunne sige, hvad det er, man skal gøre ved de mange sorte penge, der bliver betalt under bordet i forbindelse med de her andelsbolighandler, hvilket jo betyder, at dem, som har en lav indkomst, dem, som ikke har en stor opsparing og er formuende, ikke kan komme i betragtning til de andelsboliger.
Brian Mikkelsen (KF), 1998-12-04:
Men set igennem disse briller virker det helt paradoksalt, at erhvervsministeren er så bange for at give de danske virksomheder det, regeringen selv har godkendt i EU-regi. Vi forudsætter, at såfremt bemyndigelsen i § 2, stk. 3, skal udnyttes, sker det efter en forhandling med de partier, der nu bærer lovforslaget igennem, og at det sker med så lang frist, at værfterne kan nå at indrette sig på det.
Zenia Stampe (RV), 2018-04-19:
Det mener vi ikke er et indgreb i den personlige frihed, tværtimod er det en sikring af den personlige frihed, for det er jo også statens rolle, altså ikke bare at afholde sig fra selv at krænke den personlige frihed, men også at beskytte borgerne mod andre borgeres krænkelser af deres frihed.
Lars Aslan Rasmussen (S), 2019-12-19:
Jeg synes faktisk også, udenrigsministeren svarede hr. Morten Messerschmidt før, nævnede vejpakken, nævnede udstationeringsdirektivet, nævnede en række andre ting, så vidt jeg hørte – jeg går ud fra, det var den samme tale, vi hørte.
Jytte Wittrock (S), 2004-05-05:
Jeg spørger, fordi det er min erfaring, at mange af de her kulturelle initiativer starter lokalt, og det er også min erfaring, at hvis ikke der havde været et amt og et større område til at bakke op om det, så havde de aldrig nogen sinde fundet en form, som var bæredygtig. Jeg kan tage et eksempel, som alle er bekendt med: Peter Schaufuss var vel aldrig kommet i gang i Holstebro, hvis ikke der havde været lokal opbakning, hvis ikke der havde været vilje til at støtte det hele vejen rundt.
Torsten Schack Pedersen (V), 2011-11-24:
Så det handler grundlæggende om at sikre, at boligkøberne holdes skadesfri, også selv om vi på baggrund af debatten i dag kan konstatere, at det flertal, der reelt var for udspillet om at få gang i boligmarkedet, delvis vakler, i hvert fald set på baggrund af de meget tvetydige meldinger, der kommer fra den nuværende regering.
Helle Thorning-Schmidt (S), 2015-04-14:
Ud over det synes jeg også, der er et lidt forkert billede af, hvad Venstre egentlig har ment i forhold til skattepolitikken, for alle kan jo huske, dengang vi lavede skatteforhandlinger tilbage i 2012 – det er en af de eneste gange, hvor Venstre rent faktisk har lagt sin politik åbent frem, så man kan vurdere den i den her valgperiode.
Sascha Faxe (ALT), 2025-12-03:
Så set kun fra ministerens stol vil jeg spørge, om det her simpelt hen er godt nok, når vi for det første ikke kender kender tallene, og for det andet kan se, at der med de tal, vi kender, kun er 5 pct., der erstattes med biodiesel, som jo ikke engang er super grønt.
Tina Petersen (DF), 2007-01-24:
Jeg kunne godt tænke mig, hvis ministeren kunne forklare her i salen, hvad det var, problematikken var omkring barmarksværkerne, hvorfor første runde så at sige gik i stykker i forhold til de planer, regeringen havde lagt sammen med Dansk Folkeparti om at få det afviklet hurtigst muligt.
Martin Lidegaard (RV), 2007-01-18:
Hvis man skal lave et forsøg, er det oplagt ikke indre København eller indre Århus for den sags skyld, men pendlerne, der er interessante, for det er dem, der virkelig skaber trængsel på motorvejsnettet, og derfor vil det vel også være naturligt nok at lave et forsøg, hvor man tog fat i pendlerkortene, altså netop tog fat i de kort, som folk bruger til at rejse ude fra omegnen af København og ind, og dér prøve at se: Hvad sker der, hvis vi nedsætter taksterne med noget, der batter noget: 25 eller 50 pct.?
Tom Behnke (KF), 2007-02-23:
Der er altså med lovforslaget ikke tale om, at der nødvendigvis skal være mere tilsyn eller flere tilsyn, men at man får nogle bedre tilsyn, og at vi bruger tilsynsrapporterne til noget konstruktivt og noget fremadrettet til glæde for beboerne på plejehjemmene og i plejeboligerne.
Marie Bjerre (V), 2020-05-13:
gør det, at et samlet dansk erhvervsliv nu foreslår, at momsregistrerede virksomheder skal betale den rigtige sats for elafgiften med det samme i stedet for det nuværende system for opkrævning af elafgift, som binder virksomhedernes likviditet hos staten i en periode?
Gitte Lillelund Bech (V), 2001-05-15:
Ja, det lader jo til, at vi får endnu en tilståelsessag fra Det Radikale Venstres ordfører, hr. Morten Helveg Petersen - en tilståelsessag, der går ud på, at regeringen ikke har gjort nok for at få integreret indvandrerne, at regeringen netop ikke har været ansvarlig, og at regeringen ikke har været anstændig, når det drejer sig om at få nedbragt arbejdsløsheden for indvandrere fra et flygtningeland.
Anne-Marie Meldgaard (S), 2003-02-07:
Der er altså mange fine små karotter, kan man sige, i regeringens forslag, men vores eget forslag til en aktiv asylpolitik er ikke blevet uaktuelt af den grund, for det er fuldt af saftige og selvindlysende sunde gulerødder, hvis vi nu skal blive i det sprog, og det er den slags vitaminrig kost, der skal til, for at flygtninge ikke sygner hen, når de har siddet 21 måneder i mange situationer på et asylcenter. Jeg vil derfor først og fremmest dvæle ved de punkter, hvor vores forslag er mere vidtgående, progressivt og gennemtænkt end regeringens.
Per Clausen (EL), 2011-11-17:
Men jeg vil bare gerne have at vide af hr. John Dyrby Paulsen, om der er flere områder, hvor Venstre har vetoret, og hvor gode ting ikke kan gennemføres, medmindre Venstre går ind for det, for så kan jeg jo springe den frugtbare dialog med hr. John Dyrby Paulsen over og gå direkte over og snakke med hr. Kristian Jensen.
Christian H. Hansen (UFG), 2011-05-02:
Det er jo nok sådan, at hvis jeg bliver vækket om natten, kan jeg sige, hvad justitsministeren mener om sodomi, og hvis justitsministeren bliver vækket om natten, vil han kunne sige, hvad Christian H. Hansen mener om sodomi, så mange gange har vi efterhånden drøftet det.
Rune Lund (EL), 2006-10-25:
Derfor er spørgsmålet, som det også er formuleret skriftligt: Vil Danmark på trods af vedtagelsen af Military Commissions Act her i 2006 udlevere efterretninger til USA, der kan føre til amerikanske anholdelser af mistænkte, som efterfølgende kan blive udsat for indholdet i denne her terrorlov?
Tom Behnke (KF), 2006-02-03:
Det, der vel egentlig er det vigtige, er, at i den pendling, der kan være ind og ud, sørger man for, at tiden, hvor man er i en lavindkomstgruppe, er så kortvarig som muligt, og det offentlige skal give muligheder for, at man kommer ud af lavindkomstgruppen så hurtigt som muligt.
Bertel Haarder (V), 2008-12-03:
I betragtning af, at Undervisningsministeriet ikke er ministeriet for museer, og i betragtning af, at det er en fuldstændig usædvanlig undtagelse, vi her taler om, synes jeg, det er flot, at vi har været klar til at fortsætte bevillingen på 800.000 kr. til Dansk Skolemuseum.
Josephine Fock (ALT), 2018-10-25:
Jeg mener i virkeligheden, at det her forslag strider imod grundlæggende retssikkerhedsmæssige principper og piller ved, hvad jeg kunne kalde grundprincipperne i magtens tredeling, og det gør jeg ud fra, at politiet reelt bliver medbestemmende i spørgsmålet om strafudmålingen, for det er dem, der får hjemmel til at udpege de såkaldte skærpet straf-zoner ud fra nogle generelle overvejelser om, hvorvidt der i et givet område tegner sig et – som der står – ekstraordinært kriminalitetsbillede, og det mener jeg faktisk er et demokratisk problem.
Tom Beck (KF), 1999-04-27:
Vi ønsker imidlertid mere kompetence udlagt decentralt til amter og kommuner, selv om vi må konstatere, at ministeren dog har søgt at imødekomme nogle af de forbehold, som specielt kommunerne har givet udtryk for. Men vi synes ikke, at man i tilstrækkeligt omfang har imødekommet kommunernes ønsker i forhold til byzoneproblematikken, hvor kommunerne jo ikke mener, at kystlinjebestemmelserne skal gælde, men hvor man i stedet kan udnytte fredningsbestemmelserne.
Henrik Dam Kristensen (S), 2001-04-25:
at gøre her, men jeg vil da gerne sige, at det jo netop var en af de ting, som lå som et afgørende princip i den ny førtidspensionsreform, at man ikke skulle fokusere så meget på lægernes indvirkning, men at man skulle kigge på det hele menneske, på ressourcerne.
Jørn Jespersen (SF), 1998-01-23:
Det er oplagt nok, at de ting kan sikres uden en offentliggørelse, men det, der ligger i en offentliggørelse, er jo en sikkerhed for, at hvis ikke systemet fungerer godt nok i sig selv, er der nogle, der har mulighed for at opdage det og rejse en offentlig debat og dermed tvinge systemet til at fungere, som det burde.
Jonas Dahl (SF), 2016-01-22:
Det, der jo selvfølgelig så bliver spørgsmålet, er, hvordan det skal implementeres. Nu lægger man op til i lovforslaget, at man skal have det her implementeret inden 1. juli, og jeg er helt sikker på, at der er nogle akademikere ude i kommunerne, som kommer på arbejde, og det vil de sikkert være rigtig, rigtig begejstret for.
Lars Barfoed (KF), 2002-02-22:
Men det er noget meget komplekst og bestemt ikke entydigt i denne sammenhæng. For det første kan man vel ikke påstå, når det lige præcis gælder sygdomsbehandling, at amter og kommuner alene lader deres prioritering lede af, hvad der økonomisk set er det mest gunstige; men som jeg ser det, er det nok dét, der driver SF's forslag.
Dennis Flydtkjær (DF), 2021-12-21:
Men når vi i dag vurderer værdigheden, virker det jo fuldstændig absurd at sige, at det var politisk rigtigt, at kompasset var i orden, og at moralen var, som den skulle være, men at man så ikke kan sidde sammen med os andre i Folketinget, når vi sådan set var enige dengang.
Kim Edberg Andersen (DD), 2024-05-30:
Hvor ville man bare ønske, at den socialdemokratiske regerings top af ministre havde valgt at tage den samme stille approach, inden man løb ned og stillede sig i gummistøvler og insinuerede, at den her slemme, slemme virksomhedsejer bare havde ødelagt alt omkring sig, uden at en eneste socialdemokratisk ansat i kommunen eller for den sags skyld borgmesteren eller kommunen vidste det.
Carsten Koch (S), 1998-04-24:
Et center i København er måske ikke lige det, en voldtægtsramt kvinde fra f.eks. Sydfalster har allermest brug for. Jeg vil umiddelbart mene, at det, denne kvinde først og fremmest har brug for, er, at hun kan henvende sig til den nærmeste skadestue eller gynækologiske afdeling og her er sikret en kvalificeret hjælp med hensyn til undersøgelse, behandling, omsorg og rådgivning, uanset hvor i landet kvinden befinder sig.
Ole M. Nielsen (KRF), 2001-03-02:
at vi må pålægge de selskaber at lave en ordentlig information om det produkt, de har, lave en lille pjece, hvor man kan se, at de og de ting er dækket af rejseforsikringen, de og de ting er dækket af de fleste indboforsikringer, og her er så det, man kan få dækket af en rejseforsikring.
Jann Sjursen (KD), 2004-04-28:
Vi hæfter os ved, at der er tale om et beslutningsforslag, som jo ikke kommer med den endelige løsning på de problemer, som her er skitseret på baggrund af den konkrete sag, men at det netop må ses som en opfordring eller et pålæg til ministeren om at udarbejde det konkrete lovforslag, som selvfølgelig så også skal kunne stå distancen i forhold til en eventuel diskussion om skattehuller, som vi selvfølgelig heller ikke vil være med til at åbne med et sådant forslag, hvis der skulle blive tale om, at nogen ville kunne spekulere i den mulighed, som forslagsstillerne ønsker.
Anne Baastrup (SF), 2003-05-27:
Er det bare, fordi man ikke har visiteret barnet rigtigt, at det så ikke står og venter, eller er det, fordi man venter måske på flere forskellige tilbud, at barnet derfor optræder flere forskellige steder med ét CPR-nummer? Det, vi også har brug for, er, at man i højere grad er omhyggelig med undervisningsafdelingen.
Rasmus Prehn (S), 2020-12-09:
Ikke mindst her, hvor vi ved årsskiftet går ind i et kommunalt og regionalt valgår, er det vigtigt at fremhæve det vigtige i det kommunale selvstyre, og lad os håbe på, også med den her dagsorden, at der er flere, der benytter den kommunale og den regionale valgkamp til at få det her sat på dagsordenen og til at diskutere: Hvad gør vi for at fremme muligheden for grønne, klimavenlige, sunde måltider ude i de offentlige køkkener?